સ્વયંસેવકના પક્ષે આ હિન્દુ રાષ્ટ્રના અંગભૂત ઘટક તરીકે તન, મન, ધનપૂર્વક કામ કરવાની તેની પ્રતિજ્ઞાની આંશિક પૂર્તિ છે. પરિકલ્પનાની દૃષ્ટિથી સ્વયંસેવક સંઘનો અવિભાજ્ય ઘટક હોવાથી અને માત્ર પોતાના કર્તવ્યનું પાલન કરતો હોવાથી ક્યાંય દાનનો ભાવ નથી, સંઘના અન્નદાતા બનવાનો ભ્રમ નથી, સમાજ માટે ત્યાગનો આડંબર નથી. માત્ર ગુરુના શ્રીચરણોમાં યથાશક્તિ સમર્પણની ધન્યતા અને આવશ્યકતાનુસાર સર્વસ્વ સમર્પણની પ્રતિબદ્ધતાનું પુન: સ્મરણ છે.